Razgovor:Rava

message: Ovaj tekst je prenesen sa stranice za razgovor suradnika Andrej Šalova 
poštovani,
vidim da ste vi odgovorni za informacije o otoku ravi na wikipedia stranicama. tekst koji ste kopirali sa stranice www.velarava.com kopiran je sa moje strane www.rava.tk, pa vas molim da to tako i navedete, jer ja kao autor teksta nemam nikakve veze sa stranicom velarava.com. ako navedete ispravne podatke o autoru mozete objaviti tekst.
Mate Mavar
www.rava.tk
Moj odgovor
Ovako samo mala digresija. Ja nism kopirao tekst vec jedan drugi suradik pod imenom Jaje. Tražeći na Googleu (jer mi se članak učinio sumljivim u svezi copyrighta) izbacio mi je stranicu www.velarava.com i na njoj sam našao sličnosti sa tekstom u članku Rava. Na stranici za razgovor kako ste i vidjeli napisao sam Dozvola??? a to znači da je upitna dozvola za postavljanje teksta. Odnosno nije se pitalo autora da li se smije postavit njegov tekst u ovu slobodnu enciklopediju.
Pogledao sam prije par minuta Vašu stranicu i na njoj naletio (dolje pod Random User) također na osobu koja ima nick Jaje.
Ne znam dali se radi o istoj osobi koja je prenijela tekst ovdje ali u svakom slučaju ja ću napraviti slijedeće:
Pošto se slažete da ostane tekst o otoku Ravi, onaj tekst koji je na stranici za razgovor bit će maknut i postavljen ovaj tekst što ste meni poslali, a u samom članku gdje se opisuje otok Rava bit će ispod podnaslova Izvor napisan link vaše stranice. 
Sami podnaslov Izvor označava u našoj terminologiji web stranicu, knjigu ili slično iz\sa koje su preneseni podaci.
Zahvaljujem na pomoći.
--Andrej Šalov 18:56, 11. srpnja 2006. (CEST)

message: Slobodan sam obavijestiti gosp. A. Šalova i autore prijašnjih tekstova o otoku Ravi da sam stari tekst izbrisao, a postavio savim novi tekst. Naime, stari tekst bio je kompilacija nekoliko manjih tekstova o tom otoku objavljenih u različitim publikacijama i preuzetih na različite web stranice. Te su tekstove različiti autori na svojim web stranicama ponešto izmijenili dodajući svoje originalne priloge. Međutim, sa znanstvenog aspekta tekstovi nisu bili dobro strukturirani, obilovali su pogrešnim informacijama i informacijama koje su interpretirane bez odgovarajućeg konteksta. Budući da sam i osobno podrijetlom s tog otoka i da se već dugo bavim proučavanjem njegove povijesti, geografije, kulture, gospodarstva i sl., napisao sam novi tekst. Nisam se prijavljivao posebnim logiranjem jer za sada nemam namjeru značajnije sudjelovati u uređivanju članaka za wikipediju. Preporučam autoru dosadašnje verzije teksta da ovu moju verziju koristi i korektno citira (navodeći ime autora) na svojoj web stranici. Inače, pohvaljujem svako nastojanje da se o Ravi što više piše na internetu i da se taj otok dostojno prezentira na različitim web stranicama. Svim autorima takvih web stranica čestitam i zahvaljujem, a ujedno i pozivam da mi se slobodno obrate kad god im zatreba neka pomoć.
Dr. sc. Josip Faričić, Sveučilište u Zadru (e-mail: jfaricic@unizd.hr)
thread_title:  Promjena teksta o Ravi obavljena 26. i 27. rujna 2006. 

message: Zašto je obrisan podatak:
* U knjizi "Jadran. Vodič i atlas" (JLZ) taj se vrh naziva Babikovac? Zove li se taj vrh i Babikovac? Čak i ako se ne zove tako, na stranici je potrebna informacija da ga neki izvori pogrešno zovu.
Belirac, 11:30, 17. X. 2006.
replies: text: Neprijavljeni suradnici stalno prčkaju po stranici. Slobodno vrati informaciju. --Tycho Brahe 07:59, 18. listopada 2006. (CEST)
thread_title: Brisanje podatka